
ДОГОВОР ЗА НАЕМ
	

Днес, ……………..2026г., в гр. Нови Искър, между:

1. СО-РАЙОН „НОВИ ИСКЪР“, представляван от Владислав Владимиров - Кмет на района и Румяна Петрова – гл. счетоводител, със седалище: гр. Нови Искър, ул. „Искърско дефиле“ № 121 (XXXI-MЦ), Булстат 0006963270671, от една страна, наричана по-нататък за краткост НАЕМОДАТЕЛ,  и от друга:  

2. ....................................................................................................................................., със седалище и адрес на управление: .............................................................................................................................., ЕИК ……………….……….………….., представлявано от ………………………….………..................................., от друга страна, наричана за краткост НАЕМАТЕЛ,
на основание чл. 45, ал. 1 от НУРПТК и Заповед № СОА26-РД09-4062/02.06.2026 г. на Кмета на Столична община във връзка с Протокол от .......................... на комисия, назначена със Заповед № ................................................/................................г. на Кмета на СО-район „Нови Искър“ по проведен конкурс с предмет: „Отдаване под наем за срок от 5 /пет/ години на част от недвижим имот-публична общинска собственост с предназначение за творческа и занаятчийска дейност, находящ се в административна сграда – кметство село Житен, район „Нови Искър“ -СО“, се сключи настоящия договор, по силата на който страните се споразумяха за следното:

I.  ПРЕДМЕТ НА ДОГОВОРА.
Чл. 1.1. Наемодателят предоставя за ползване под наем, а Наемателя приема да ползва под наем срещу заплащане следния недвижим имот, публична общинска собственост, а именно:
[bookmark: _Hlk117102828]- Част от недвижим имот – публично общинска собственост, помещение с площ от 43.60кв.м., с отделен вход, разположено на приземен етаж, в самостоятелен обект, представляващ двуетажна административна сграда /кметство/ с идентификатор 29430.4705.814.6, с застроена площ от 135.00 кв.м., актувана с АПОС № 3809/13.02.2014г. на СО-район „Нови Искър“, вписан в Служба по вписванията, вх. рег. № 14062/28.03.2014г., том XXXII, № 158, имотни партиди 310940, построена върху поземлен имот с идентификатор 29430.4705.814 по КККР на с. Житен, район „Нови Искър“, одобрени със Заповед № РД-18-18/25.01.2012г. на ИД на АГКК, попадащ в УПИ VII /седми/ – общ. от кв. 17 /седемнадесети/ по действащия регулационен план на с. Житен, одобрен със Заповед № РД-16-075/09.04.1990г. на Председател на ИК на ОбНС „Нови Искър“ и ИПРЗ за кв. 17 /седемнадесети/, УПИ от I до IX, одобрено със Заповед РД-09-50-512/20.11.2001г. на Гл. арх. на София, с административен адрес: с. Житен, ул. „Житница“ № 22.
Чл. 1.2. Имотът публична общинска собственост ще се ползва със следното предназначение: за творческа и занаятчийска дейност. 
Чл. 1.3. Настоящият договор се сключва за срок от 5 /пет/ години и влиза в сила от датата на подписването му.

II. ЦЕНИ И НАЧИН НА ПЛАЩАНЕ.
Чл. 2.1. Наемателят заплаща на Наемодателя месечен наем в размер на …..…………….€ без ДДС словом (……………….....................................................................……………………………………………………………………), или …………………….€ словом (………………………………………..................………………………………………………  …………….) с ДДС, вносими до 5 /пето/ число на текущият месец на касата на СО-район „Нови Искър“   или по банков път: „ЮРОБАНК БЪЛГАРИЯ“ АД, BIC: BPBI BGSF, IBAN: BG 54 BPBI 7942 31 27761301.
Чл. 2.2. Наемателят дължи всички такси, като същите не се считат уговорени в наемната цена. 
Чл. 2.3. При подписване на настоящия договор Наемателят се задължава да представи документ за внесена на касата на СО-район „Нови Искър“ или по банков път: „ЮРОБАНК БЪЛГАРИЯ“ АД, BIC: BPBI BGSF, IBAN: BG 45 BPBI 7942 33 27761301 гаранция, в размер на 153.39 € (сто петдесет и три евро и тридесет и девет цента) с включено ДДС, който не се олихвява и се връща при прекратяване на договора, ако Наемателят няма задължения към Наемодателят. 
Чл. 2.4. При неплащане на консумативни разходи за повече от три месеца Наемодателят има право да извърши прихващане до размера на задължението от гаранционната вноска, както и да прекрати едностранно договора.
Чл. 2.5. Размерът на наемната цена се актуализира съобразно промяната на обявения годишен инфлационен индекс за страната, ежегодно, през месеца, следващ месеца, в който е подписан наемния договор, като за промяната Наемателят се уведомява с писмо от СО-район „Нови Искър“.
Чл. 2.6. Разходите на Наемателя за извършен основен и текущ ремонт за наетия имот са негово задължение и за негова сметка и не могат да се прихващат от дължимия месечен наем.

III. ПРАВА И ЗАДЪЛЖЕНИЯ НА НАЕМОДАТЕЛЯТ.
Чл. 3.1. Наемодателят има право да получава месечната наемна цена в сроковете и по реда на чл.2.1. от настоящият договор.
Чл. 3.2. Наемодателят се задължава да предостави за ползване на Наемателя помещение, предмет на настоящия договор в 7 /седем/ дневен срок от сключването му с двустранно подписан приемателно-предавателен протокол за предаване във владение на същото, неразделна част от договора.
Чл. 3.3. Наемодателят е длъжен да обезпечи несмущаваното ползване на наетото помещение от Наемателя.
Чл. 3.4 Наемодателят не отговаря за недостатъци на помещението, което Наемателят е знаел или при обикновено внимание е могъл да узнае при сключването на договора, освен ако недостатъците са опасни за здравето на Наемателя. 
Чл. 3.5. При възникване на авария, Наемодателят има право да влиза в помещението в отсъствие на Наемателя с комисия, по установения ред.
Чл. 3.6. Наемодателят се задължава да уведоми писмено Наемателя за изменение на наемната цена при констатиране на обстоятелството по чл.2.5. - промяната на обявения годишен инфлационен индекс за страната.

IV. ПРАВА И ЗАДЪЛЖЕНИЯ НА НАЕМАТЕЛЯ.
Чл. 4.1. Наемателят се задължава:
Чл. 4.1.1. Да заплаща редовно наемната цена в посочените срокове по чл.2.1. от настоящия договор. 
Чл. 4.1.2. Да стопанисва обектите с грижата на добър стопанин като взема мерки за опазване на имота.
Чл. 4.1.3. Да приведе помещението във вид, годен за използването му по предназначение, вкл. и да го поддържа в добро състояние за срока на договора, за своя сметка. Всички разходи за текущ и основен ремонт са за сметка на Наемателя.
Чл. 4.1.4. Да извършва дейността си единствено и само в съответствие с предмета на договора и предназначението на наетият недвижим имот. 
Чл. 4.1.5. Да поддържа реда и чистотата в общинския имот, околното пространство и да не допуска действия, замърсяващи околната среда или нарушаващи обществения ред.
Чл. 4.1.6. Да заплаща дължимите такси, съгласно действащата нормативна база, извън наемната цена.
Чл. 4.1.7. Да застрахова общинския имот в полза на Наемодателя и да плаща премиите по застрахователния договор.
Чл. 4.1.8. Да поддържа и заплаща всички разходи и консумативи във връзка с ползване на имота - ток, вода и др., както и да осигурява поддръжката и да заплаща всички разходи и консумативи по общите части на сградата, определена в чл.1.1. Наемателят възстановява на Наемодателя всички разходи, извършени от СО-район „Нови Искър“ и свързани с експлоатацията на обекта - ел. енергия, вода и други, които не се считат включени в месечната наемна цена.
Чл. 4.1.9. Наемателят е длъжен да съобщава на Наемодателя незабавно за повреди, неоснователни претенции и посегателства на 3-ти лица върху наетия недвижим имот. Наемателят няма право при упражняване на своята дейност да възпрепятства основната дейност, която се осъществява в имота-публична общинска собственост. 
Чл. 4.1.10. Наемателят няма право да извършва преустройства в наетото помещение, освен с писмено съгласие на Наемодателя.
Чл. 4.1.11. Наемателят няма право да променя предназначението на наетия недвижим имот, да го преотдава и да го ползва съвместно с трети лица без предварително писмено съгласие от Наемодателя. При констатирано нарушение по настоящият член, Наемодателят прекратява договора за наем с писмено уведомление, без предизвестие, като разходите, направени от Наемателя до този момент са за негова сметка, без да има право да търси вреди и пропуснати ползи от Наемодателят.
Чл. 4.1.12. Наемателят е длъжен да върне наетото помещение след прекратяване на договора с двустранно подписан приемателно-предавателен протокол, в добро състояние, отчитайки факторите на естествена амортизация и овехтяване на недвижимия имот. Ако наемателят остане в наетият имот след изтичането на договора, той дължи обезщетение в размер на двумесечен наем за всеки месец на задържане, ведно с обезщетение за претърпени вреди от страна на Наемодателя. 
Чл. 4.1.13. Ако Наемателят освободи помещението едностранно, без да бъде направен опис с приемателно-предавателен протокол, такъв протокол се съставя служебно от Наемодателя в 3-дневен срок от узнаване за напускането и същия не може да бъде оспорван от Наемателя.
Чл. 4.1.14. Да осигурява достъп до наетия имот на служителите от администрацията на СО-район „Нови Искър“ за проверка относно използването му.
Чл. 4.1.15. За своя сметка да постави електромер и водомер. При невъзможност за разкриване на индивидуални партиди да монтира за своя сметка съответните измервателни уреди в четиринадесет дневен срок от подписване на настоящия договор или в същия срок да представи на Наемодателя документи за входирани искания за поставянето им.
Чл. 4.1.16. Влагането на средства за ремонт на помещението, съгласно Оферта - образец № 6 от утвърдената конкурсната документация, неразделна част от договора, да се извърши не по-късно от шест месеца след подписване на приемо-предавателния протокол. Изпълнението на ремонта се констатира с протокол на комисия от СО-район „Нови Искър“.
Чл. 4.2. Наемателят има право да:
Чл. 4.2.1. Изисква да влезе във владение и да ползва наетото от него помещение за срока по договора.
Чл. 4.2.2. Да ползва наетото помещение за срока по договора, съобразно предназначението, необезпокояван от чужди трети лица.
Чл. 4.3. Трайно прикрепените към обекта подобрения, направени от Наемателя, след прекратяване на договора, независимо на какво основание, остават в полза на Наемодателя.

V. ПРЕКРАТЯВАНЕ НА ДОГОВОРА.
Чл. 5.1. С изтичане на срока по договора.
Чл. 5.2. По взаимно съгласие.
Чл. 5.3. Предсрочно от Наемодателя, при неплащане на наемната цена с повече от 30 /тридесет/ календарни дни от датата по чл. 2.1. от настоящият договор.	
Чл. 5.4. Едностранно от Наемодателя с едномесечно предизвестие при неизпълнение на договора по чл. 4.1.10, чл. 4.1.15 и чл.4.1.16.
Чл. 5.5. С едномесечно писмено предизвестие от изправната страна, при виновно поведение на неизправната страна.
Чл. 5.6. При евентуални реституционни претенции или належаща общинска нужда.
Чл. 5.7. При прекратяване на договора независимо поради каквато и да е причина, Наемодателя не дължи обезщетение на Наемателя за подобрения на обекта.
Чл. 5.8. В случай, че на Наемателят е изпратено предизвестие за предсрочно прекратяване на договора и същият откаже да получи предизвестието, при редовно връчена покана за предаване на държането на имота, същият не се яви, или не може да бъде намерен на посочения в този договор адрес, с подписването на настоящия договор, Наемателят дава своето безусловно и неотменимо съгласие, че неявяването му и непредаването на държането на имота в указания срок дават право на Наемодателя едностранно и незабавно да влезе във владение на имота. За извършените от Наемодателя действия се съставя протокол за състоянието, в което е намерен обекта и списък на движимото имущество в него, като Наемодателят не носи отговорност за съхранението и/или погиването на намерените в имоти вещи. Протоколът се изготвят и подписва от комисия, назначена със заповед на Кмета на СО-район „Нови Искър“.

VI. ГАРАНЦИИ И НЕУСТОЙКИ.
Чл. 6.1. Гаранцията на Наемателя служи за обезпечаване на всички задълженията на Наемателя по договора. Всички повреди и ремонти, свързани с ползване на имота, както и тези, свързани с използването на имота по начин, различен от посочения в чл.1.1., както и неплащане на наем, консумативи и други са за сметка на Наемателя и се удържат от гаранцията, която изпълнява функция на неустойка по договора.
Чл. 6.2. При неплащане на дължимият наем в срока по чл. 2.1. от договора, Наемателят дължи освен дължимият наем и неустойка в размер на 1% от месечния наем за всеки просрочен ден, но не повече от 15% от месечния наем.
Чл. 6.3. При прекратяване на договора поради виновно неизпълнение на задълженията от страна на Наемателя, Наемодателят има право да получи неустойка, равняваща се на двукратния размер на уговорения месечен наем.
Чл. 6.4. Всички вреди, по-големи по размер от уговорената неустойка, се претендират и търсят по общия исков ред.

VII. ЗАКЛЮЧИТЕЛНИ РАЗПОРЕДБИ.
Чл. 7.1. Недействителността на отделни разпоредби на договора не води до недействителност на целия договор. В случай, че някоя от клаузите на договора се окаже недействителна, страните се задължават в разумен срок да заменят недействителната клауза с действителна.
Чл. 7.2. Споровете относно тълкуването и изпълнението на настоящият договор се решават чрез преговори между страните и подписване на допълнителни споразумения/анекси. При липса на съгласие споровете се решават по съдебен ред.
Чл. 7.3. По неуредените в договора въпроси съответно приложение намират разпоредбите на действащото българско законодателство.
Чл. 7.4. Страните се задължават предоставените лични данни да бъдат използвани единствено и само за целите на настоящия договор, да се обработват, съхраняват и предоставят единствено по реда, предвиден в Регламент ЕС2016/679.
Чл. 7.5. Всички писма, покани, сведения и др. писмени документи между страните се считат за надлежно връчени с изпращането им на посочените в настоящия договор адреси за кореспонденция, като ненамирането на адреса не засяга редовността на връчването. Ако някоя от страните промени посочените по-долу адреси без да уведоми другата страна, последната не отговаря за неполучени съобщения.
Чл. 7.5.1. За съобщения и кореспонденция между страните се използват следните адреси и електронна поща:

Образец № 5

	


1

за НАЕМОДАТЕЛЯ: 
Адрес за кореспонденция: 
гр. Нови Искър, 
ул. „Искърско дефиле“ № 121,
тел.: 02/991 7230,
e-mail: info@novi-iskar.bg



за НАЕМАТЕЛЯ: 
Адрес за кореспонденция: …………………………………………..………………………
тел.: ………………………………………………………...
e-mail: ………………………………………………………
Лице за контакт: ……………………………………………………………...…. 




Чл. 7.6. Неразделна част към настоящия договор са: образец № 6 – „Оферта за вложени инвестиции за ремонт“, образец № 7 - „Ценово предложение“ от утвърдената конкурсната документация  и двустранно подписан приемо-предавателен протокол.
Настоящият договор е съставен в 3 /три/ еднообразни оригинални екземпляра, 2 /два/ за Наемодателя и 1 /един/ за Наемателя, и се подписа собственоръчно от тях, както следва:


ДОГОВАРЯЩИ СЕ:


НАЕМОДАТЕЛ:	НАЕМАТЕЛ:			

………………………………………..……………….	……………………………..………………………….
ВЛАДИСЛАВ ВЛАДИМИРАВ
КМЕТ НА СО-РАЙОН „НОВИ ИСКЪР“ 	



……………………………………………..……….
ВЕЛИЧКА ЛОЗЕВА
ГЛ. СЧЕТОВОДИТЕЛ НА СО-РАЙОН „НОВИ ИСКЪР“



